ທ່ານ Tillerson ກ່າວຢູ່ຈີນວ່າ ຄວາມເຄັ່ງຕຶງ ໃນແຫຼມເກົາຫຼີ ຢູ່ໃນລະດັບ ທີ່ອັນຕະລາຍ 
ລັດຖະມົນຕີ ຕ່າງປະເທດ ສະຫະລັດ ກຳລັງ​ຢູ່​ທີ່​ປະ​ເທດ​ຈີນ ​ໃນການ​ຢ້ຽມຢາມ ​​ທີ່ເພັງ​ເລັງ​ໃສ່​ ເກົາຫຼີ​ເໜືອ ພ້ອມ​ທັງ ໂຄງການ​​ອາວຸດ​ນິວ​ເຄລຍ ​ແລະ​ລູກ​ສອນໄຟ ຂອງປະເທດດັ່ງກ່າວ.
ນັກການທູດສູງສຸດຂອງສະຫະລັດ ກຳລັງຢູ່ທີ່ປະເທດຈີນ ຊຶ່ງເປັນບ່ອນຢຸດແວ່ແຫ່ງ ທີສາມແລະເປັນກໍແຫ່ງສຸດທ້າຍໃນການຢ້ຽມຢາມເອເຊຍຂອງທ່ານ ທີ່ເພັງເລັງໃສ່ ເກົາຫລີເໜືອ ພ້ອມທັງໂຄງການສ້າງອາວຸດນິວເຄລຍ ແລະລູກສອນໄຟ ຂອງປະ ເທດດັ່ງກ່າວ ລັດຖະມົນຕີຕ່າງປະເທດສະຫະລັດ ທ່ານ Rex Tillerson ໄດ້ກ່າວໃນວັນເສົາມື້ນີ້ ຫລັງຈາກໄດ້ພົບປະກັບຄູ່ຕຳແໜ່ງຝ່າຍຈີນ ທ່ານ Wang Yi ໂດຍເວົ້າວ່າ ຄວາມເຄັ່ງ ຕຶງບໃນແຫຼມເກົາຫຼີແມ່ນຢູ່ໃນ “ລະດັບທີ່ຂ້ອນຂ້າງສູງ ” ຫົວໜ້ານັກການທູດສະຫະລັດ ກ່າວວ່າ “ຂ້າພະເຈົ້າຄິດວ່າ ພວກເຮົາມີຄວາມເຫັນ ແບບດຽວກັນແລະຄວາມຮູ້ສຶກທີ່ວ່າ ຄວາມເຄັ່ງຕຶງຢູ່ແຫລມເກົາຫລີແມ່ນຢູ່ໃນລະດັບ ທີ່ຂ້ອນຂ້າງສູງ ເວລານີ້ ” ທ່ານກ່າວຕື່ມວ່າ “ພວກເຮົາຈະເຮັດວຽກຮ່ວມກັນ ເພື່ອເບິ່ງ ວ່າ ພວກເຮົາຈະສາມາດຫຼືບໍ່ ໃນການນຳເອົາລັດຖະບານຢູ່ພຽງຢາງໄປສູ່ຈຸດບ່ອນທີ່ ເຂົາເຈົ້າຕ້ອງການເພື່ອກ້າວໄປສູ່ເສັ້ນທາງທີ່ຕ່າງອອກ ໄປ ປັບປ່ຽນເສັ້ນທາງໃຫ້ຖືກ ຕ້ອງ ແລະເຄື່ອນໄຫວໄປຈາກການພັດທະນາອາ ວຸດນິວເຄລຍ ” ທ່ານ Tillerson ມີແຜນທີ່ຈະພົບປະກັບປະທານປະເທດຈີນທ່ານ Xi Jinping ໃນ ວັນອາທິດມື້ອື່ນນີ້ ນອກເໜືອໄປຈາກເລື່ອງເກົາຫລີເໜືອແລ້ວ ມີທ່າທາງວ່າ ການ ຫາລືກັນແມ່ນຈະແນໃສ່ເລື່ອງການຄ້າແລະບັນຫາຂັດແຍ້ງໃນທະເລຈີນໃຕ້ ໃນຕົ້ນອາທິດນີ້ ລັດຖະມົນຕີການຕ່າງປະເທດສະຫະລັດ ໄດ້ຮຽກຮ້ອງໃຫ້ຈີນ ເລີ້ມ ການດຳເນີນຄວາມພະຍາຍາມເພື່ອຊັກຊວນໃຫ້ເກົາຫລີເໜືອປະຖິ້ມໂຄງ ການນິວ ເຄລຍຂອງຕົນ ທ່ານຍັງໄດ້ຊັກຊວນໃຫ້ຈີນ ຈັດຕັ້ງປະຕິບັດການລົງໂທດຂອງສະ ຫະປະຊາຊາດຢ່າງເຕັມທີ່ເພື່ອກົດດັນລັດຖະບານເກົາຫລີເໜືອ ທີ່ນະຄອນຫຼວງ Soul ໃນວັນສຸກວານນີ້ ທ່ານ Tillerson ກ່າວວ່າ ນະໂຍ ບາຍໃຊ້ "ຍຸດທະສາດອົດທົນ” ກັບເກົາຫລີເໜືອໄດ້ສິ້ນສຸດລົງແລ້ວແລະການປະຕິບັດງານ ທາງທະຫານຕໍ່ພຽງຢາງແມ່ນເປັນ “ທາງເລືອກນຶ່ງທີ່ຢູ່ເທິງໂຕະ ” ທ່ານ Tillerson ກ່າວວ່າ “ເກົາຫລີເໜືອຕ້ອງເຂົ້າໃຈວ່າ ມີທາງດຽວເທົ່ານັ້ນທີ່ຈະ ນຳໄປສູ່ການມີອະນາຄົດທີ່ໝັ້ນຄົງແລະຄວາມອຸດົມຮັ່ງມີໃນດ້ານເສດຖະກິດ” ນັ້ນ ກໍແມ່ນເກົາຫຼີເໜືອ “ຈະຕ້ອງປະຖິ້ມ ການພັດທະນາ ອາວຸດນິວເຄລຍ ລູກສອນໄຟ ຂີປະມາວຸດ ແລະອາວຸດທີ່ມີອະນຸພາບຮ້າຍແຮງອື່ນໆ ” ທີ່ກອງປະຊຸມຖະແຫຼງຂ່າວຮ່ວມກັບລັດຖະມົນຕີຕ່າງປະເທດເກົາຫລີໃຕ້ ທ່ານ Yun Byan-se ນັ້ນ ທ່ານ Tillerson ກ່າວວ່າ ““ຄວາມສາມາດ ໃນຂອບເຂດທີ່ ກວ້າງຂວາງຈຳນວນນຶ່ງ” ກຳລັງຖືກສ້າງຂຶ້ນເພື່ອຮັບມືກັບປະເທດທີ່ໂດດ ດ່ຽວ ດັ່ງກ່າວ